CELEX: 32012D0262
Language: et
Date: 2012-05-16 00:00:00
Title: 2012/262/EL: Komisjoni rakendusotsus, 16. mai 2012 , millega muudetakse otsust 2008/589/EÜ, millega kehtestatakse kontrolli ja inspekteerimise eriprogramm seoses tursavarudega Läänemeres

17.5.2012   
            
            
               ET
            
            
               Euroopa Liidu Teataja
            
            
               L 130/22
            
         KOMISJONI RAKENDUSOTSUS,
   16. mai 2012,
   millega muudetakse otsust 2008/589/EÜ, millega kehtestatakse kontrolli ja inspekteerimise eriprogramm seoses tursavarudega Läänemeres
   (2012/262/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artiklit 95,
   ning arvestades järgmist:
   
               (1)
            
            
               Komisjoni otsusega 2008/589/EÜ (2) kehtestati neljaks aastaks kontrolli ja inspekteerimise eriprogramm, et tagada nõukogu määrusega (EÜ) nr 1098/2007 (3) kehtestatud Läänemere tursavarude majandamise ja püügi mitmeaastase kava ühtlustatud rakendamine.
            
         
               (2)
            
            
               Rahvusvahelise Mereuurimise Nõukogu (ICES) hiljutiste teadusuuringute tulemused näitavad, et Läänemere lõhevarude olulise osa kohta võib olla esitatud valeandmeid ning sellel võib olla märkimisväärne negatiivne mõju kõnealuse kalavaru olukorrale.
            
         
               (3)
            
            
               Kontrolli ja inspekteerimise eriprogramm on vajalik asjaomaste liikmesriikide vahelise toimiva koostöö organiseerimiseks ning selleks, et võimaldada Ühenduse Kalanduskontrolli Agentuuril organiseerida ühiskasutuskavasid kooskõlas nõukogu määruse (EÜ) nr 768/2005 (4) artikliga 9.
            
         
               (4)
            
            
               Määrusega (EÜ) nr 1098/2007 kehtestatud mitmeaastase kava jätkuva ühtlustatud rakendamise tagamiseks tuleks kontrolli ja inspekteerimise eriprogrammi pikendada ühe aasta võrra.
            
         
               (5)
            
            
               Komisjon on vastu võtnud ettepaneku Euroopa Parlamendi ja nõukogu määruse kohta, millega kehtestatakse Läänemere lõhevarude ja kõnealuste varude püügi mitmeaastane kava (5). Kõnealuse määruse jõustumiseni on asjakohane käsitleda Rahvusvahelise Mereuurimise Nõukogu teatatud võimalikku valeandmete esitamist.
            
         
               (6)
            
            
               Selleks et käsitleda võimalikku valeandmete esitamist Läänemere lõhevarude püügi kohta, on asjakohane lisada kõnealused kalavarud kontrolli ja inspekteerimise eriprogrammi.
            
         
               (7)
            
            
               Seega tuleks otsust 2008/589/EÜ vastavalt muuta.
            
         
               (8)
            
            
               Käesoleva otsusega ettenähtud meetmed on kehtestatud kooskõlas asjaomaste liikmesriikidega.
            
         
               (9)
            
            
               Käesoleva otsusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2008/589/EÜ muudetakse järgmiselt.
   
               1)
            
            
               Pealkiri asendatakse järgmisega.
            
         
               2)
            
            
               Artikkel 1 asendatakse järgmisega:
               „Artikkel 1
               Reguleerimisese
               Käesoleva otsusega kehtestatakse kontrolli ja inspekteerimise eriprogramm, et tagada:
               
                           a)
                        
                        
                           määrusega (EÜ) nr 1098/2007 kehtestatud Läänemere tursavarude majandamise ja nende varude püügi mitmeaastase kava ühtlustatud rakendamine;
                        
                     
                           b)
                        
                        
                           Läänemere lõhevarude püügi ühtlustatud kontroll ja inspekteerimine.”
                        
                     
         
               3)
            
            
               Artikkel 2 asendatakse järgmisega:
               „Artikkel 2
               Reguleerimisala
               1.   Kontrolli ja inspekteerimise eriprogramm hõlmab järgmise kontrollimist:
               
                           a)
                        
                        
                           kalapüük määruse (EÜ) nr 1098/2007 artiklis 2 osutatud laevadega ja mis tahes pikkuses kalalaevadega, mis tegelevad või hakkavad tõenäoliselt tegelema lõhepüügiga;
                        
                     
                           b)
                        
                        
                           kõik kalapüügiga seotud tegevused, kaasa arvatud kalatoodete lossimine, kaalumine, turustamine, vedu ja ladustamine ning lossimise ja müügi registreerimine.
                        
                     2.   Kontrolli ja inspekteerimise eriprogrammi kohaldatakse viis aastat.”
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 16. mai 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 1.
   
      (2)  ELT L 190, 18.7.2008, lk 11.
   
      (3)  ELT L 248, 22.9.2007, lk 1.
   
      (4)  ELT L 128, 21.5.2005, lk 1.
   
      (5)  KOM(2011) 470 (lõplik) - 2011/0206 (COD).